Ја те љубим
Владимир Васић 

Ја те љубим...

Ја те љубим, а ти ћутиш, душо, 

Те ћутећи пољупце ми враћаш, 

У ћутању јаче, крепчије се 

Око мене, срца мога хваћаш.

Ја те питам, а образ ти пламти, 

Врелији падне на лице ми дар, 

Образ гори, хоће да сагори, 

Ћутиш, љубиш, а све већи жар...

Срце срцу примакне л' се ближе, 

Пламти опет.. ту је смалаксала, 

Јер из уста тад се само диже: 

»Љуби, драги, срце сам ти дала!«

1860 год.

Напомена 

Објављено у књизи Песме, стр. 53

Извори 

 Владимир Васић: Целокупна дела, Библиотека српских писаца, Издавачко предузеће " Народна просвета, Београд, страна 3-4.

Владимир Васић